Namzedanê Partîya Çep a Keske yê Anqara ra  Hatîce Goz derheqê weçînayîşan de ANFyî rê qisey kerd.
Goze da zanayene ke cinîyê Îtîfaqê Kede û Azadîye û Partîya Çep a Keske têkoşînê têdûştî û azadîya cinîyan kenê. Goze vat: ''Mîyanê partîya ma de cinîyî hêzê esasî yê. Ez do têkoşîno ke cinîyî meydanan de kenê bikirişê Meclîsî. Ma do sozê xo bîyarê ca û Peymana Îstanbulî newe ra bivisnê dewre. Hêvî û têkoşînê cinîyan do raydayîş de eşkera bibê. Nika bi têkoşînî mabênê cinîyan ê kurdan û tirkîyayîjan de pirdêko femînîzm ameyo awankerdene. Seba xurtkerdişê nê têkoşînî ez venga pêro cinîyan dana ke dormeyê Partîya Çep a Keske de bêrê yewca û seba têdûştîya cinî û camêrdan raya xo bidê.''
